Diari Oficial de la Generalitat Valenciana


Sumari del DOGV 8832, del 11-06-2020 (2020/4340)

RESOLUCIÓ de 9 de juny de 2020, de la Consellera de Sanitat Universal i Salut Pública, per la qual s'acorda deixar sense efecte la Resolució de 25 de març de 2020, de la consellera de Sanitat Universal i Salut Pública, en relació amb l'Ordre SND/271/2020, de 19 de març, del Ministeri de Sanitat, per la qual s'estableix l'autoritat competent per a la sol·licitud dels EPI per les entitats locals, en l'àmbit de la Comunitat Valenciana, en la situació de crisi sanitària ocasionada per la Covid-19.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2020/06/09/(1)/dof/vci/html**

### Dades del document

Número de DOGV
:   8832

Data del DOGV
:   11-06-2020

Secció del DOGV
:   I. DISPOSICIONS GENERALS

Número del document
:   2020/4340


Data del document
:   09-06-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * cura de la salut
    * epidèmia
    * política sanitària
    * malaltia infecciosa
    * cura d'infermeria
    * estat d'emergència
    * legislació
    * administració local
    * salut pública

RESOLUCIÓ de 9 de juny de 2020, de la Consellera de Sanitat Universal i Salut Pública, per la qual s'acorda deixar sense efecte la Resolució de 25 de març de 2020, de la consellera de Sanitat Universal i Salut Pública, en relació amb l'Ordre SND/271/2020, de 19 de març, del Ministeri de Sanitat, per la qual s'estableix l'autoritat competent per a la sol·licitud dels EPI per les entitats locals, en l'àmbit de la Comunitat Valenciana, en la situació de crisi sanitària ocasionada per la Covid-19. [2020/4340]  
Antecedents de fet  
L'extensió de la malaltia Covid-19, la seua facilitat de contagi i la declaració l'11 de març de 2020 de l'Organització Mundial de la Salut que va elevar a pandèmia la situació d'emergència ocasionada pel brot epidèmic del SARS-CoV-2, van aconsellar l'adopció de determinades mesures excepcionals destinades a previndre la malaltia i evitar un major risc d'exposició i transmissió del virus.  
En aquest context, la consellera de Sanitat i Salut Pública, en la condició d'autoritat pública sanitària de la Comunitat Valenciana, va dictar, entre altres mesures, la Resolució de 25 de març de 2020, de la consellera de Sanitat Universal i Salut Pública, en relació amb l'Ordre SND/271/2020, de 19 de març, del Ministeri de Sanitat, per la qual s'estableix l'autoritat competent per a la sol·licitud dels EPI per les entitats locals, en l'àmbit de la Comunitat Valenciana, en la situació de crisi sanitària ocasionada per la Covid-19, resolució que va ser publicada en el DOGV núm. 8773, de 27 de març de 2020.  
Aquesta resolució va implicar designar, en l'àmbit de la Comunitat Valenciana, la Direcció General de Qualitat i Educació Ambiental, de la Conselleria d'Agricultura, Desenvolupament Rural, Emergència Climàtica i Transició Ecològica, com a centre directiu competent per a recaptar la informació sobre els equips de protecció individual (EPI), necessaris en matèria de recollida de residus domèstics, neteja i desinfecció de contenidors i zones de concurrència poblacional en la via pública, transferència de residus, valorització i eliminació de residus domèstics i uns altres, i establir el procediment de recollida d'informació.  
  
L'Ordre SND/440/2020, de 23 de maig (BOE 23.05.2020), per la qual es modifiquen diverses ordres per a una millor gestió de la crisi sanitària ocasionada per la Covid-19 en aplicació del Pla per a la transició cap a una nova normalitat, en l'article primer, modifica l'Ordre SND/271/2020, de 19 de març. En aquest sentit, literalment diu:  
  
«-  
Tercer. EPI associats a la gestió dels residus de competència municipal i els regulats en l'apartat segon.5.  
A fi que puguen dur-se a terme els serveis essencials de recollida i tractament dels residus de competència municipal i els que estan regulats en l'apartat segon.5, les empreses que presten aquests serveis dotaran als treballadors dels equips de protecció individual (EPI) necessaris.  
  
...»  
  
Fonaments de dret  
La Generalitat, a través de la Conselleria de Sanitat Universal i Salut Pública, té competència exclusiva en matèria d'higiene, de conformitat amb l'article 49.1.11a de l'Estatut d'Autonomia, i competència exclusiva en matèria d'organització, administració i gestió de totes les institucions sanitàries públiques dins del territori de la Comunitat Valenciana, de conformitat amb l'article 54.1 del mateix text legal.  
  
L'Ordre SND/440/2020, de 23 de maig, per modificar l'apartat tercer de l'Ordre SND/271/2020, de 19 de març, deixava de manera implícita sense efectes des de l'entrada en vigor, el 25 de maig de 2020, la mesura adoptada en la Resolució de 25 de març, de la consellera de Sanitat Universal i Salut Pública. No obstant això, per raons de seguretat jurídica, convé dictar una resolució expressa de la Conselleria de Sanitat d'Universal i Salut Pública.  
En conseqüència, de conformitat amb l'article 81.1.b de la Llei 10/2014, de 29 de desembre, de la Generalitat, de salut de la Comunitat Valenciana, resolc:  
  
Deixar sense efectes la Resolució de 25 de març de 2020, de la consellera de Sanitat Universal i Salut Pública, en relació amb l'Ordre SND/271/2020, de 19 de març, del Ministeri de Sanitat, per la qual s'estableix l'autoritat competent per a la sol·licitud dels EPI per les entitats locals, en l'àmbit de la Comunitat Valenciana, en la situació de crisi sanitària ocasionada per la Covid-19.  
S'adverteix que contra la present resolució, que posa fi a la via administrativa, es pot interposar un recurs contenciós administratiu en el termini de dos mesos, comptats des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant del mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
València, 9 de juny de 2020.- La consellera de Sanitat Universal i Salut Pública: Ana Barceló Chico.


Còpia Permalink ELI